અજિંક્ય રહાણેના સુકાનીપદ હેઠળની ભારતીય ક્રિકેટ ટીમે 15 જૂન, શુક્રવારે બેંગલુરુના ચિન્નાસ્વામી સ્ટેડિયમ ખાતે અફઘાનિસ્તાનને એકમાત્ર ટેસ્ટ મેચમાં એક દાવ અને 262 રનથી પરાજય આપ્યો છે. ભારતના બોલરોએ શુક્રવારે એક જ દિવસમાં અફઘાન ટીમે બે વાર ઓલઆઉટ કરી દીધી અને પાંચ દિવસની મેચ બે જ દિવસમાં પૂરી થઈ ગઈ. અફઘાન ટીમે પહેલા દાવમાં 109 અને બીજા દાવમાં 103 રન કર્યા હતા. પહેલા દાવમાં 474 રન કરનાર ભારતીય ટીમે અફઘાનિસ્તાનને ફોલોઓન થવા કહ્યું હતું. ભારતના બે સ્પિનરો – રવિચંદ્રન અશ્વિન અને રવિન્દ્ર જાડેજા તથા બે ફાસ્ટ બોલરો – ઉમેશ યાદવ અને ઈશાંત શર્મા સામે અફઘાન બેટ્સમેન ટકી શક્યા નહોતા.